இது மட்டுமல்ல. கல்விக் கொள்ளையன் பச்சமுத்து புதிய தலைமுறை தொலைக்காட்சி தொடங்கி எப்படி தனக்கென்று ஒரு தனி செல்வாக்கை வளர்த்துக் கொண்டாரோ, அதே போல நாமும், ஒரு பத்திரிக்கை அதிபர் ஆகி விட்டால், அரசியல் செல்வாக்கு கிடைக்கும் என்று நினைத்து, ஏ.என்.ராதாகிருஷ்ணன் தொடங்கிய பத்திரிக்கைதான் “தின இதழ்”. இதை வைத்துக் கொண்டு, ஜெயலலிதா யாரையாவது பார்த்து “டாட்டா” காட்டினால் கூட, அதை முதல் பக்கத்தில் “முதல்வர் கையசைத்தார்” என்று போட்டால், அரசு விளம்பரமும் கிடைக்கும். முதல்வரின் கடைக்கண் பார்வையும் கிடைக்கும். எதிர்த்து செய்தி போடும் ஊடகங்களின் மீதெல்லாம், அவதூறு வழக்கு போடும் ஜெயலலிதாவுக்கு, இது போன்ற பத்திரிக்கைகள் இனிக்கத்தானே செய்யும்.